‘छात्र जीवन में सीखा हुनर जीवन में काम आता है’
एमबीआरस्नातकोत्तर कॉलेज में चल रहे राष्ट्रीय सेवा योजना के सात दिवसीय विशेष शिविर का समापन शुक्रवार को हुआ। समारोह के मुख्य अतिथि नगर परिषद उप सभापति राधेश्याम माली ने कहा कि छात्र जीवन में जो कुछ भी हुनर सीखा जाता है, वह जीवन भर काम आता है।
विशिष्ट अतिथि ओम बांठिया ने कहा कि एनएसएस के माध्यम से किए कार्यों को अपने जीवन में उतारें। कार्यक्रम को रूपचंद सालेचा, रमेश भंसाली, राष्ट्रीय पुरस्कार से सम्मानित सालगराम परिहार ने संबोधित किया। कार्यक्रम में भामाशाह रूगाराम तरफ से स्मृति चिह्न की व्यवस्था की गई। इससे पूर्व कार्यक्रम नेमीचंद जितेंद्रसिंह चारण ने मंत्रोच्चार किया तथा दीपक कुमार माली ने राष्ट्रगीत प्रस्तुत किया।
वरिष्ठ स्वयंसेवक हनुमानेष्ट दौलत ने शिविर की रूपरेखा एवं रिपोर्ट पेश की। कार्यक्रम अध्यक्ष मोहनसिंह परिहार ने आभार व्यक्त किया। कार्यक्रम अधिकारी डॉ. अनिल कुमार परिहार ने एनएसएस के विचार एवं कार्य पद्धति पर प्रकाश डाला तथा स्वागत भाषण डॉ. एके जैन ने किया। कार्यक्रम का संचालन फरसाराम सराणा ने किया।
hin_Deva hin_Deva hin_Deva hin_Deva